Aragonés chaqués

O **chaqués** ye a variedat de l'aragonés d'a comarca de Chaca, a zona d'o Viello Aragón mas plana, fuera d'as vals d'o Pirineu Axial: Aratorés, Castiello de Chaca, Caniars, Novés, Guasillo, Asieso, Banaguás, Abay, Atarés, Ipás, Badaguás, Baraguás, Guasa, Gracionépel, Barós, Orante, Ulle, Navasa, Navasiella, Castiello de Lerés, Espuéndolas, Larrés, Borrés, Martillué, Pardiniella, Xarlata, Cartirana, Sasal, Samianigo y Frauca. Talment podamos incluyir-ie Villanuga y a Garcipollera. Encara que l'aragonés yera perdiu en a ciudat de Chaca por o menos a mitat d'o sieglo XX esta localidat figura en l'ALEANR, con as siglas *[[Chaca|Hu 107]]*, por o que se conoix part d'o suyo lexico d'intrés etnografico, en cualque caso en aragonés.

Manuel Alvar estudió l'aragonés d'a redolada de Chaca en os anyos 40. Huei tiene una vitalidat muito baixa y nomás lo conoixen que os viellos.

## Fonetica
*Bi ha casos de diftongación en **ua**, tot y que predonima de raso a diftongación **ue**:
** *[[Guambre]]*, *[[cuella (aparello)|cualla]]*.
*Bi ha casos de perdua de -**o** final:
** *[[Caloi]]*, *[[cochín]]*, *[[espícol]]*.
**Plever* se mantiene *Plover*, sin disimilación en la zona oriental coincidindo con o panticuto.
*A F- inicial ya se perdeba en os anyos 40-50 en caso que l'aragonés cheneral no la pierde:
***Oz*, *orca* castellanismos foneticos, en cuenta de *[[falz]]*, *[[forca]]*.
*Bi ha muitos eixemplos de conservación d'as oclusivas xordas intervocalicas latinas, encara que predomina a sonorización:
** *[[Paco]]*, *[[escopallo]]*.
** *[[Gayata]]*, *[[espata]]*, *[[cleta]]*, *[[recutir]]*.
** *[[Melico]]*, *[[espícol]]*, *[[caxico]]*, *[[artica]]*.
*A **x** a vegadas se castellaniza ta **ch** (cheada) u **j** velar castellana:
** *[[buixo|Bucho]]*, *[[xordica|chordiga]]*, convivindo con *buxo* y *xordica*, casos que provién d'a -X- latina.
** *Fahinadero*, *[[faixa|faha]]*, *[[xada|hadón]]*, casos que provién d'a -SK- latina.
* En la zona oriental a sobén trobamos o cambio de **ch** enta **ts**
***Tsugar* en cuenta de *chugar*.
*Bi ha bel caso de sonorización dezaga de liquida:
** *[[Chungo]]*, *[[palanga]]*.
** *[[Xordica]]*.
*O grupo -**tr**- gosa evolucionar ta -**ir**-, (*[[cuairón]], [[flaire]], [[pelaire]]*), cosa muito común en aragonés cheneral, pero bi n'ha bel caso de conservación:
** *[[Cuatrón]]*.

## Morfolochía
*En os plurals en -**rs** a **r** puet pronunciar-se en a zona occidental y central, pero no se pronuncia en a zona oriental, coincidindo con l'aragonés cheneral.
*Encara se documenta bel emplego d'a particla pronomino-adverbial *i*, pero con escaso emplego:
** *ixe campo lo-*'i**  muga''.
** ''en i ai'', ''tamién i ai''.
*O diminutivo ye -**et** se pronuncia -**é**. O diminutivo **-ón** ye mas vivo en a zona oriental.
*En morfolochía verbal, a zona oriental tamién ye mas conservadora porque conserva a desinencia **-nos** en os esdrúixols de 1º persona plural, y a desinencia **-z*' de segunda persona plural, que s'han perdito en as zonas central y occidental.

== Lexico ==
I trobamos lexico aragonés de tipo [[aragonés oriental|oriental]]:
**Demoré*
**Xugamanos*
**Enfilar*.
**Uella*. Se diz en a zona oriental pero no pas en as zonas central y occidental.

Predomina de raso o lexico occidental:
**Calderizo*.
**Cornizas*. 
**Cremallos*.
**Milloca*.

Palabras propias:
**Bresullo*.
**Cadín*.
**Copio*.
**Entexir*.
**Islau*.
**Tembo*.

Muitas palabras se troban fosilizadas con un sentiu muito mas redueito que en aragonés orichinal y cheneral, como ha esdeveniu en o lexico aragonés d'o [[castellano d'Aragón|castellano]] d'[[Aragón]]:
* *Espullar* no s'emplega con ropa, sino con o sentiu d'esbarafollar a [[pinocha]] de [[panizo]].
* *Aconortar* ye nomás que "avegar", no tiene o sentiu de consolación como en [[aragonés d'o Semontano de Balbastro|l'aragonés d'Alquezra]].
* *Busar*, que vien de *gosar* tiene o significau d'a [[perifrasis verbals hipoteticas en l'aragonés|perifrasi verbal hipotetica]] *deber de*.
* *Esbrusar* significa nomás que *desmenuzar*, en [[aragonés belsetán|belsetán]] tiene un significau mas amplo.

== Variedaz ==
* A l'ueste d'o [[río Aragón]] ye mas pareixito a l'[[Aragonés aisino|aisino]], [[Aragonés aragüesino|aragüesino]], [[aragonés cheso|cheso]] y [[aragonés ansotano|ansotano]]. Ye a parla d'[[Aratorés]], [[Castiello de Chaca]], [[Caniars]], [[Novés]], [[Guasillo]], [[Asieso]], [[Banaguás]], [[Abai]], [[Atarés]].
* En a zona mas oriental tien cosas comuns con o [[aragonés tensino|tensino]], [[Aragonés sarrablés|sarrablés]] y [[Aragonés meridional|semontanés]]. Ye a parla de [[Castiello de Lerés]], [[Espuéndolas]], [[Larrés]], [[Borrés]], [[Martillué]], [[Pardiniella]], [[Xarlata]], [[Cartirana]], [[Sasal]], [[Samianigo]] y [[Frauca]]. Ye millor conservato.
* En a zona central veyemos as dos [[influencia lingüistica|influencia]]s. Ye a parla d'[[Ipás]], [[Badaguás]], [[Baraguás]], [[Guasa]], [[Gracionépel]], [[Barós]], [[Orante]], [[Ulle]], [[Navasa]], [[Navasiella]].

== Referencias ==


== Bibliografía ==
* [[Manuel Alvar]]: *El habla del Campo de Jaca*. [[Universidad de Salamanca]], 1997 [http://books.google.es/books?id=872RSOLA6s4C&pg=PA141&lpg=PA141&dq=puyal%C3%B3n+monticulo&source=bl&ots=ug8YrGy7O2&sig=otCHpdVEPje9PwYwsDjm0QsD1b0&hl=es&ei=HoYTTKm-K6mI4gavl4TFDA&sa=X&oi=book_result&ct=result&resnum=1&ved=0CBUQ6AEwAA#v=onepage&q&f=false]
* [[Francho Nagore|Francho Nagore Laín]], *La lengua aragonesa en La Jacetania.'' https://web.archive.org/web/20111121045444/http://www.aragon.es/estaticos/GobiernoAragon/Departamentos/PoliticaTerritorialJusticiaInterior/Documentos/docs/Areas/Informaci%C3%B3n%20territorial/Publicaciones/Coleccion_Territorio/Comarca_Jacetania/DOCUMENTOS_BLOQUE_IV._LA_HUELLA_DE_SUS_GENTES._2.pdf

## Vinclos externos